CELEX: 62009CN0314
Language: et
Date: 2009-08-07 00:00:00
Title: Kohtuasi C-314/09: Eelotsusetaotlus, mille esitas Oberster Gerichtshof (Austria) 7. augustil 2009 — Stadt Graz versus Strabag AG, Teerag-Asdag AG, Bauunternehmung Granit GesmbH

7.11.2009   
            
            
               ET
            
            
               Euroopa Liidu Teataja
            
            
               C 267/35
            
         Eelotsusetaotlus, mille esitas Oberster Gerichtshof (Austria) 7. augustil 2009 — Stadt Graz versus Strabag AG, Teerag-Asdag AG, Bauunternehmung Granit GesmbH
   (Kohtuasi C-314/09)
   2009/C 267/65
   Kohtumenetluse keel: saksa
   
      Eelotsusetaotluse esitanud kohus
   
   Oberster Gerichtshof
   
      Põhikohtuasja pooled
   
   
      Kassatsioonkaebuse esitaja: Stadt Graz
   
      Vastustajad kassatsioonimenetluses: Strabag AG, Teerag-Asdag AG, Bauunternehmung Granit GesmbH
   
      Eelotsuse küsimused
   
   
               1.
            
            
               Kas nõukogu 21. detsembri 1989. aasta direktiivi 89/665/EMÜ riiklike tarne- ja ehitustöölepingute sõlmimise läbivaatamise korra kohaldamisega seotud õigus- ja haldusnormide kooskõlastamise kohta (1) artikli 1 lõikega 1 ja artikli 2 lõike 1 punktiga c või muude selle direktiivi sätetega on siseriiklik õigusnorm, mille kohaselt seatakse riigihankeid reguleerivate ühenduse õigusnormide hankijapoolse rikkumise tõttu esitatud kahju hüvitamise nõuded sõltuvusse süüst, vastuolus ka juhul, kui nimetatud õigusnormi kohaldatakse nii, et põhimõtteliselt tuleb eeldada hankija asutuse süüd ja tema tuginemine individuaalse kvalifikatsiooni puudumisele ning seega subjektiivse etteheidetavuse puudumisele on välistatud?
            
         
               2.
            
            
               Kui vastus esimesele küsimusele on eitav:
               Kas nõukogu 21. detsembri 1989. aasta direktiivi 89/665/EMÜ riiklike tarne- ja ehitustöölepingute sõlmimise läbivaatamise korra kohaldamisega seotud õigus- ja haldusnormide kooskõlastamise kohta artikli 2 lõiget 7 tuleb tõlgendada nii, et pidades silmas sellega ette nähtud vaidlustusmenetluses tehtud otsuste tõhusa elluviimise tagamise nõuet, on riigihangete järelevalveasutuse otsus siduv kõigile menetluses osalejatele, seega ka hankijale?
            
         
               3.
            
            
               Kui vastus teisele küsimusele on jaatav:
               Kas nõukogu 21. detsembri 1989. aasta direktiivi 89/665/EMÜ riiklike tarne- ja ehitustöölepingute sõlmimise läbivaatamise korra kohaldamisega seotud õigus- ja haldusnormide kooskõlastamise kohta artikli 2 lõike 7 kohaselt on lubatav, et hankija jätab tähelepanuta riigihangete järelevalveasutuse jõustunud otsuse, või on ta selleks pigem koguni kohustatud; kui see on nii, siis millistel tingimustel?
            
         
      (1)  EÜT L 395, lk 33; ELT eriväljaanne 06/01, lk 246.